[bookmark: _GoBack]На заинтересованите лица се предоставя 60-дневен срок, считан от 31.10.2020 г., за предложения и становища по настоящия проект за изменение на Наредбата за символиката и отличията на Община Бургас. Предложения могат да бъдат  депозирани в деловодството на Общински съвет – Бургас, както и на следния електронен адрес:  drakaliev@abv.bg

Проект

НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА СИМВОЛИКАТА И ОТЛИЧИЯТА НА ОБЩИНА БУРГАС 
	 
	§1. Чл.1 се изменя и придобива следното съдържание:
	„Чл. 1.  Тази наредба регламентира видовете символи, знаци, отличия и звания на Община Бургас.“
	
§2. Чл. 2 се изменя и придобива следното съдържание:
„Чл.2. Наредбата установява вида, критериите и условията по удостояването, връчването,  съхраняването и отнемането на отличията и званията, както и статута на празника на Бургас.“

§3. Чл.5 се изменя и придобива следното съдържание:
„Чл. 5.  Отличията и званията на Община Бургас, подредени по старшинство са:
1.  Кавалер на „Сребърния кръст на Свети Николай”
2.  Почетен съветник на Община Бургас
3. Почетен гражданин на Община Бургас
4. Почетна значка на Община Бургас
5. Медал „За достойна служба"
6.„Ключът от кулата" на Община Бургас.“

§4. В чл.21, т.2 се изменя и придобива следното съдържание:
„ 2. Инициативни граждански комитети със състав не по-малко от 100 (сто) души и подписка, съдържаща подписите на минимум 3 000 (три хиляди) граждани с адресна регистрация на територията на община Бургас“.

§5. Чл.23 се изменя и придобива следното съдържание:
„Чл. 23. Общинският съвет на Община Бургас взема решение по направените предложения на редовното си заседание през месец октомври, като при наличие на повече от 1 (един) кандидат, за избран се смята този, който е получил повече гласове.“

§6. В чл.33, т.2 се изменя и придобива следното съдържание:
„2.   Инициативни граждански комитети със състав не по-малко от 50 (петдесет) души и подписка, съдържаща подписите на минимум 2 000 (две хиляди)  граждани с адресна регистрация на територията на община Бургас.“

§7. Чл.35 се изменя и придобива следното съдържание:
„Чл. 35.  Общинският съвет на Община Бургас взема решение по направените предложения на редовното си заседание през месец октомври, като при наличие на повече от 1 (един )  кандидат в съответната категория, за избран се смята този, който е получил повече гласове.“

§8. В чл.45, т.2 се изменя и придобива следното съдържание:
„2. Инициативни граждански комитети със състав не по-малко от 30 /тридесет/ души и подписка, съдържаща подписите на минимум 1 000 (хиляда)  граждани с адресна регистрация на територията на община Бургас.“

§9. Чл.47 се изменя придобива следното съдържание:
„Чл. 47. Общинският съвет на Община Бургас взема решение по направените предложения на редовното си заседание през месец октомври, като при наличие на повече от 5 (пет) кандидата, за избрани се смятат петимата, които са получили повече гласове.“

§10 Параграф 1 от Преходните и заключителни разпоредби се изменя и придобива следната редакция:
„§1. Общинският съвет на Община Бургас със свое решение може да отнема званията по чл. 5, т. 1, 2 , 3 и 4, на лица, които:
а/ след присъждане на званието са осъждани за умишлено престъпление от общ характер  и имат влязла в сила присъда;
б/ със свои действия, обръщения или послания петнят доброто име на града и на Република България, или са навредили на българските национални интереси;
в/ са политически представители на военни или тоталитарни режими, или са били такива в миналото;
 г/ писмено са заявили това свое желание.“

§11. Параграф 2 от Преходните и заключителни разпоредби се изменя и придобива следната редакция:
 „§ 2. Лишените от званията или техните наследници са длъжни да върнат почетните знаци с лента и удостоверенията в едномесечен срок след решението на Общинския съвет по §1.“

§12. Параграф 8 от Преходните и заключителни разпоредби става параграф 4, като се изменя и придобива следната редакция:
„§ 8. Тази наредба се приема на основание чл.21, ал.2 във връзка с чл.21, ал.1, т.22 от ЗМСМА.

§12. Отменя §4, §5 и §7 от Преходните и заключителни разпоредби на Наредбата и останалите параграфи съответно се преномерират.

